**ΕΞΕΤΑΣΤΙΚΟ ΔΟΚΙΜΙΟ ΝΕΩΝ ΕΛΛΗΝΙΚΩΝ**

**Α΄ΛΥΚΕΙΟΥ**

**ΑΠΑΝΤΗΣΕΙΣ**

**ΚΑΤΑΝΟΗΣΗ ΠΕΡΙΕΧΟΜΕΝΟΥ ΚΑΙ ΜΟΡΦΗΣ ( 30 μονάδες )**

1. Περίληψη Κειμένου**:** Το δημοσίευμα ( άρθρο ) αναφέρεται στις αυξημένες υποχρεώσεις των

σημερινών εφήβων. Στην αρχή, επισημαίνεται ότι οι γονείς και οι δάσκαλοι τους επιβάλλουν ένα σκληρό ωράριο εργασίας, καταστρώνουν για τα παιδιά τους ένα προγραμμα χωρίς ελεύθερο χρόνο και αυξάνουν το άγχος για τη μελλοντική τους επιτυχία. Ο αυστηρός προγραμματισμός δεν αφήνει χρόνο για ξεκούραση, ο νέος στο όνομα της γνώσης και της επιτυχίας , εξωθείται σε εξαντλητικά ωράρια με αποτέλεσμα να αντιδρά αι να επαναστατεί. Η αρθογράφος συνεχίζει λέγοντας ότι, λόγω του δυνατού αναταγωνισμού που παρατηρείται στην εποχή μας, αγνοείται η παιδαγωγική αξία του παιχνιδιού, που τονώνει την κοινωνικότητα , την αισιοδοξία και την αυτοεκτίμηση ενώ τα βιβλία δεν αρκούν για να ενισχύσουν τη συναισθηματική νοημοσύνη, την οποία η αρθογράφος θεωρεί πολύ σημαντική για την ανάπτυξη του παιδιού. Τελειώνοντας, η συγγραφέας τονίζει ότι ο σκοπός επιτυγχάνεται, όταν η μάθηση δεν είναι καταναγκασμός αλλά πλαισιώνεται από συναισθήματα ευχαρίστησης. **( 140 λέξεις )**

2. Θέμα Κειμένου: **οι αυξημένες υποχρεώσεις των σημερινών εφήβων/ η έλλειψη ελεύθερου** **χρόνου**. **( μον. 1 )**

Η συγγραφέας εκφράζει την άποψη ότι γονείς και δάσκαλοι επιβάλλουν στα παιδιά τους ένα εξαντλητικό πρόγραμμα με αυξημένες υποχρεώσεις χωρίς να μένει ελεύθερος χρόνος για τα παιδιά τους με αποτέλεσμα πολλές φορές να αντιδρούν χωρίς να επιτυγχάνονται τα αναμενόμενα αποτελέσματα. **( μον. 1 )**

3. Συναισθηματική νοημοσύνη, κατά τη συγγραφέα, είναι **η ικανότητα του παιδιού να χειρίζεται τα συναισθήματά του, να διαπραγματεύεται αντί να συγκρούεται, να ρισκάρει χωρίς συναισθήματα πανικού και να γίνεται κατανοητό από το περιβάλλον. ( μον. 1 )**

Το σχολείο θα μπορούσε να καλλιεργήσει τη συναισθηματική νοημοσύνη μέσα από το διάλογο, τις ομαδικές δραστηριότητες, τη συμμετοχή των παιδιών σε διάφορες εκδηλώσεις, συνέδρια, θέατρα, εκπαιδευτικά προγράμματα, εκδρομές, δίνοντας κίνητρα για έκφραση και δημιουργικότητα. **(μ. 1)**

4. Ο κάθε μαθητής μπορεί να εκφραστεί ελεύθερα με τη **μέθοδο της αιτιολόγησης** τηρώντας το όριο των λέξεων. **( 70 – 80 λέξεις )**

5α. Δομικά στοιχεία δεύτερης παραγράφου:

**Θεματική πρόταση**: Τα παιδιά μας…… βράδυ. **( μον. 0,5 )**

**Λεπτομέρειες**: Οι γονείς……. γι΄αυτή. **( μον. 0,5 )**

**Πρόταση κατακλείδα**: Με τον έναν ή τον άλλο τρόπο….εφηβεία. **( μον. 0,5 )**

β. **Τέταρτη παράγραφος**. **( μον. 0,5 )**

Τα δύο μέρη της αναλογίας είναι: 1) **το νεαρό βλαστάρι ( ο έφηβος )** είναι ο όρος που συγκρίνεται

**( μον. 1 )** και

 2) **ένα διαμέρισμα** είναι ο όρος με τον οποίο παρομοιάζεται και συγκρίνεται ο πρώτος όρος. **( μ.1)**

6. Παράδειγμα ποιητικής - μεταφορικής λειτουργίας της γλώσσας:

Τα παιδιά μας από πολύ νωρίς, φοράνε μια αόρατη φόρμα εργασίας που μπαίνει πρωί πρωί και βγαίνει αργά το βράδυ. **( μον. 1 )**

Παράδειγμα αναφορικής – κυριολεκτικής: Oι πιο πολλοί γονείς πιστεύουν ότι τα παιδιά σήμερα πρέπει να έχουν εφόδια. **( μον. 1 )**

*Υπάρχουν πολλά παραδείγματα στο κείμενο.*

Λεξιλογικά

7α. **να ωθήσουν:** να σπρώξουν, να οδηγήσουν, να προωθήσουν, να τραβήξουν, να κατευθύνουν, να παρακινήσουν, να παροτρύνουν, να ενισχύσουν, να προτρέψουν, να ενθαρρύνουν, να κινήσουν, να φέρουν. **( μον. 1,5 )**

β. **προσόντα:** εφόδια, πλεονεκτήματα, προτερήματα, αρετές, χαρίσματα, καλά, ικανότητες, δεξιότητες **( μον. 1,5 )**

8α. **αποτελεσματικά**: αναποτελεσματικά, ατελέσφορα, άκαρπα, άγονα, στείρα, άσκοπα, ανώφελα, μάταια, αποτυχημένα, άχρηστα, χαμένα. **( μον. 1,5 )**

β. **ευερέθιστους:** ήρεμους, ψύχραιμους, νηφάλιους, πράους. **( μον. 1,5 )**

9. **απαιτεί:** απαίτηση ( ουσιαστικό ), απαιτητικός ( επίθετο )

**συνθέτουν**: σύνθεση ( ουσιαστικό ), συνθετικός, σύνθετος ( επίθετα )

**( μον. 0,5 επι 4 )**

**ΠΑΡΑΓΩΓΗ ΕΠΙΚΟΙΝΩΝΙΑΚΟΥ ΛΟΓΟΥ ( 40 μονάδες )**

**Κειμενικό είδος:** Επιστολή

 Λεμεσός, 15 Μαϊου 2018

Κύριε Υπουργέ,

 Αποφάσισα να σας γράψω αυτή την επιστολή, ως μαθητής του Λανιτείου Λυκείου, όχι μόνο επειδή είστε το πλέον αρμόδιο άτομο γι΄αυτά τα θέματα εκ μέρους της Κυβέρνησης, αλλά και επειδή γνωρίζουμε το προσωπικό ενδιαφέρον και την ευαισθησία σας για τους νέους.

ΚΥΡΙΟ ΘΕΜΑ:

**Αίτια**: καθημερινό ωράριο σχολείου, φροντιστήρια, υπερβολικές απαιτήσεις των γονιών λόγω της εργασιακής ανασφάλειας, ο ανταγωνισμός για εισαγωγή στα πανεπιστήμια, οικονομικά προβλήματα ( κάποιοι μαθητές εργάζονται ), σπατάλη χρόνου στη νόθα ψυχαγωγία κ.α.

**Συνέπειες**: άγχος, αποξένωση, αποκοινωνικοποίηση, έλλειψη ύπνου, πλήξη, βαρεμάρα, δεν υπάρχει χρόνος για έμπνευση και δημιουργία, δεν υπάρχει χρόνος για παιχνίδι κ.α.

**Μέτρα**: Κύριε Υπουργέ, για την ψυχική μας τουλάχιστον ισορροπία είναι απαραίτητο το σχολείο και η πολιτεία να μεριμνήσουν για τις προϋποθέσεις ορθής και δημιουργικής αξιοποίησης του ελεύθερου χρόνου των εφήβων.

Το Σχολείο να παρέχει εκτός από μαθήματα και άλλες δραστηριότητες ( αθλοπαιδειές, μουσική κ.α)

να συνειδητοποιήσει ότι ο μαθητής πρέπει να έχει ελεύθερο χρόνο και εντός και εκτός σχολείου, να οργανώνει περισσότερες εκδηλώσεις, επισκέψεις, εκδρομές, περισσότερη επαφή με τη φύση μέσα από ειδικά προγράμματα, περισσότερους χώρους ψυχαγωγίας εντός σχολείου, πιο ευέλικτο πρόγραμμα μαθημάτων με περισσότερες επιλογές κ.α.

 Με εκτίμηση

**Περιεχόμενο: 12** ( Αίτια: 3, Συνέπειες: 3, Μέτρα: 3, Πρόλογος: 1.5, Επίλογος: 1,5 ) **Δομή: 12**

**Έκφραση: 12**

**Ορθογραφία: 4** ( για κάθε 4 λάθη αφαιρείται 1 μονάδα )

**MEΡΟΣ Β΄: ΛΟΓΟΤΕΧΝΙΑ – ΛΟΓΟΤΕΧΝΙΚΟ ΒΙΒΛΙΟ** **( 30 μονάδες )**

**Α. Της νύχτας οι αρματολοί**

Α1. Χαρακτηριστικά δημοτικών τραγουδιών**:** **Αντίθεση** ( στ. 1 -2 ), **Εικόνες από τη ζωή των κλεφτών** ( στ. 2, 3, 4, 5, 6 ), **Διάλογος** ( στ. 7 – 10 ), **Eπανάληψη** ( στ. 6, 8, 13 ), **γρήγορη εξέλιξη της δράσης**,

 **Nόμος των τριών** ( στ. 7, 4 – 5 ), **Σχήμα κατά το νοούμενο** ( στ. 9 ), **πυκνός και λιτός λόγος**, κ.α.

 **( μον. 1 επι 3 , αφαιρείται 0,5 αν δεν αναφερθεί παράδειγμα )**

Α2. Δύσκολη η ζωή των κλεφτών. Δρούσαν κατά τη διάρκεια της νύχτας και η δράση τους ήταν κυρίως ληστρική. Αντίθετα τη μέρα ξεκουράζονταν. Στη συνέχεια έχουμε μια άλλη εικόνα της ζωής των κλεφτών που έχει να κάνει με τη χαρά και το γλέντι. Το κλέφτικο γλέντι περιλάμβανε φαγητό, κρασί, χορό και τραγούδι. Δεν αρκούνται όμως, στην προσωρινή τους καλοπέραση. Αντίθετα βλέπουμε και τον πόθο τους να κάνουν μια καλή πράξη. Η ψυχή τους πλημμυρίζει από αλτρουιστικά αισθήματα. Θέλουν να κάνουν κάτι καλό για την ψυχή τους. Όπως οι άλλοι άνθρωποι χτίζουν εκκλησιές και μοναστήρια για να σώσουν την ψυχή τους, έτσι και οι κλέφτες αποφασίζουν να ελευθερώσουν κάποιους αιχμαλώτους στο γεφύρι της Τρίχας για να σώσουν τη δική τους ψυχή.

**( μον. 2,5 )**

Β1. Δραματική αντίθεση ανάμεσα στη γιορτή της φύσης και το τραγικό σκηνικό του πολιορκημένου Μεσολογγίου ή του πολιορκημένου Μεσολογγίτη. Θέλει να δείξει **την εσωτερική ελευθερία** και **το** **ψυχικό μεγαλείο** των πολιορκημένων. **( μον. 1,5 )**. Είναι ηθικά ελεύθεροι γιατί αψηφούν την ομορφιά της ζωής, της φύσης ( που λειτουργεί ως εχθρός ) και επιλέγουν συνειδητά να θυσιαστούν στο όνομα της εθνικής ελευθερίας. Η στάση τους αυτή δείχνει το υψηλό φρόνημα των Ελλήνων, που παρά τις δυσκολίες και τις ελάχιστες δυνάμεις τους, δεν υποτάσσονται στη θέληση του εχθρού και διατηρούν το αγωνιστικό τους πνεύμα μέχρι την τελευταία στιγμή. **( μον. 1,5 η εξήγηση )**

Β2. Εκφραστικά μέσα: **εικόνα** – **προσωποποίηση** ( στ. 1 ), **αντίθεση** ( στ. 2 ), **παρομοίωση – εικόνα**

( στ. 3-4 ), **μεταφορά** ( στ. 11 ), **υπερβολή** ( στ. 12 – 13 ), **επανάληψη** ( στ. 12 ) κ.α.

**( μον. 1 επι 2, αφαιρείται 0,5 ανα δεν γίνει αναφορά σε συγκεκριμένο στίχο )**

Γ1. Τα χαρακτηριστικά της Ρωμιοσύνης:

α) **Διαχρονικότητα και αρχαιότητα της ελληνικής φυλής** ( ο ελληνισμός υπάρχει από καταβολής κόσμου, από τότε δηλαδή που δημιουργήθηκε ο κόσμος ).

β) **Ανθεκτικότητα – ικανότητα να επιβιώνει** ( κανένας από τους αναρίθμητους εχθρούς της ως τώρα δεν κατάφερε να την εξαφανίσει ).

γ) **Προστασία από το Θεό – στενή σχέση ελληνισμού και ορθοδοξίας.**

**( μον. 0,5 επι 3 )**

Γ2. **Ομοιότητες:**

α) Η ποιητική φωνή μιλά με το «εγώ» ( κα΄, κβ΄ στροφή ).

β) Ο Κάλβος μιλά για τους τυράννους των Ελλήνων, για βασανιστές των λαών που σφάζουν αθώα έθνη, που ζητούν το αίμα των ανθρώπων, που φυλακίζουν, βασανίζουν όπως έκαναν οι Τούρκοι στην Κύπρο το 1821 απαγχονίζοντας τον αρχιεπίσκοπο Κυπριανό.

γ) Η φωνή που μιλά εκφράζει μια πίκρα για τους τυράννους που δεν έδειξαν ευσπλαχνία.

δ) Η φωνή που μιλά δεν είναι διατεθειμένη να γονατίσει και να υποταχτεί στους τυράννους, όπως ο αρχιεπίσκοπος Κ. Αρνιέται την υποταγή στον τύραννο, προτιμά το θάνατο.

ε) Η φωνή που μιλά είναι ατάραχη και περήφανη.

στ) Οι τύραννοι ζητούν ιδρώτα και αίμα από αθώα έθνη όπως έγινε στην περίπτωση της Κύπρου το 1821 από τους Τούρκους.

ζ) ( κα + κβ στροφή ) Η φωνή που μιλά δεν θα γονατίσει, δεν θα υποταχτεί στους τυράννους. Ο ποιητής αρνιέται την υποταγή στον τύραννο γιατί αυτή αντιβαίνει στην ισορροπία του κόσμου όπως την καθορίζει η θεία δίκη. Ο ποιητής είναι « ατάραχος », περιφρονεί τους τυράννους ( αξιοπρεπής ).

η) Μήνυμα αισιοδοξίας: υπάρχουν άνθρωποι φωτισμένοι που δεν υποκύπτουν στους τυράννους, υπάρχει ελπίδα για την τιμωρία τους.

θ) να σφάξω ( 9η Ιουλίου ) / κατασφάξατε ( Κάλβος )

ι) Αναφορά στους ίδιους τυράννους ( Τούρκοι )

**Διαφορές:**

α) Διαφορετικό στροφικό σύστημα. Στον Κάλβο έχουμε 5στιχες στροφές, ανομοιοκατάληκτες με 4 στίχους 7σύλλαβους και τον τελευταίο 5σύλλαβο ενώ στην 9η Ιουλίου ιαμβικό 15σύλλαβο με ομοιοκαταληξία.

β) Στον Κάλβο γίνεται μόνο αναφορά ( β΄πληθυντικό ) στους τυράννους ενώ στην 9η Ιουλίου μιλά ο τύραννος (Μουσελιμ – Αγάς ) σε α΄πρόσωπο δείχνοντας το σκληρό του πρόσωπο.

γ) Γλώσσα: δημοτική με αρχαϊκούς τύπους ( Κάλβος ) / Κυπριακή διάλεκτος ( 9η Ιουλίου ).

δ) Διάλογος αρχιεπισκόπου Κυπριανού με τον τύραννο Μουσελίμ – Αγά ενώ στον Κάλβο η φωνή που μιλά απευθύνεται στους τυράννους.

ε) Στην 9η Ιουλίου γίνεται αναφορά σε μια ηρωική μορφή της κυπριακής ιστορίας, τον Αρχιεπίσκοπο Κυπριανό, ενώ στον Κάλβο δεν γίνεται αναφορά σε ένα συγκεκριμένο πρόσωπο.

**( μον. 2,5 επι 4 ) αν εντοπίσουν απλώς και δεν σχολιάσουν αφαιρούνται οι μισές μονάδες.**

**ΛΟΓΟΤΕΧΝΙΚΟ ( 8 μονάδες )**

1α**. Α΄πρόσωπο** **( πρωτοπρόσωπη αφήγηση ) ( μον. 0,5 )**

**Αυτοδιηγητικός αφηγητής ( 0,5 )**

**Ο Γιάννης, ο ήρωας της ιστορίας είναι και πρωταγωνιστής και αφηγητής ( μον. 1 )**

β. **Αφήγηση – Διάλογος – Περιγραφή ( μον. 1 επι 2 )**

2. **Σχέση αντιφατική** ( ανάγκη – βιοπάλη / έλξη – έρωτας ), **ερωτική, δυνατή , σχέση ζωής** . **( μ.1,5 )**

Ο Γιάννης, ο ήρωας της ιστορίας γεννήθηκε κοντά στη θάλασσα, ήταν γιος ναυτικού, όλα τα παιδικά του χρόνια τα πέρασε κοντά της παίζοντας και μεγάλωσε ακούγοντας ιστορίες ναυτικών.

Μια ερωτική διάσταση αυτής της σχέσης αποκαλύπτουν οι μνήμες, τα λόγια και τα συναισθήματα του ήρωα. Η θάλασσα κρύβει κάτι « θεϊκό », σύμφωνα με τους ναυτικούς που θέλησε να το γνωρίσει. Παρακούει τις πατρικές συμβουλές, περιφρονεί τους στεριανούς και ρίχνεται στην αγκαλία της θάλασσας περήφανος, με διάθεση να φανεί ανώτερός της.

Κάθε πράξη του ήρωα δηλώνει αυτή τη μυστηριακή ερωτική σχέση του με τη θάλασσα.

Η σκληρή δουλειά κοντά στο θείο του είναι αδύνατο να παραμερίσει το πάθος του για τη θάλασσα, που τον οδηγεί σε εγωιστικές συμπεριφορές ( εγκαταλείπει τη γυναίκα του ).

Ο δεσμός του θαλασσινού με τη θάλασσα γίνεται πιο βαθύς λόγω της κοινωνικής και οικονομικής δομής των νησιών.

Ένας βαθύτερος δεσμός αναπτύσσεται ανάμεσα στους ναυτικούς και στη θάλασσα και οι κατηγορίες τους και οι δυσκολίες δεν αρκούν για να τον κρύψουν. Διχασμένοι και αντιφατικοί παρουσιάζονται οι ναυτικοί: από τη μια ισχυρίζονται ότι μόνο η ανάγκη τους σπρώχνει στη θάλασσα και από την άλλη στην πράξη διαψεύδουν αυτό τον ισχυρισμό, αφού ακόμα και όταν κέρδιζαν αρκετά, τα επένδυαν πάλι σε αυτήν. Η θάλασσα τους συναρπάζει και τους γοητεύει. **( μον. 2,5 )**